
Câsătonua 

Chiar şi în legea veche, căsătoria este 
indisolubilă, de nedezlegat, adică nu era îngăduită 
despărțirea. Știind aceasta, fariseii s-au apropiat de 
lisus, ispitindu-L.: „„Se cuvine oare ca bărbatul să- 
şi lase femeia?”. lisus îi provoacă la lege. Ei îi 
răspund în sensul îngăduinţei pe care a dat-o Moise 
cu „cartea de despărțire”. Dar lisus, Care era la 
zidirea omului, le-a spus rostul de la începutul 
zidirii în care nu merge despărțirea, fiindcă 
amândoi alcătuiesc o singură făptură. lisus 
întăreşte căsătoria la rostul ei de la începutul zidirii. 

lisus nu putea cobori rațiunile creaţiei din 
motivele lui Moise, de aceea a ridicat căsătoria la 
rangul de taină. Deci, dacă ar fi trăită de cei 
căsătoriți la valoare ei adevărată, de taină, căsătoria 
ar da roade vrednice de tainele lui Dumnezeu. 

Dumnezeu a ridicat pe om la cinstea de 
colaborator al Său în lume. Căsătoria, la rangul 
la care a instituit-o Dumnezeu, ar trebui să 
realizeze în progresie geometrică posibilitatea 
acestei colaborări. 


Dacă în Taina Cununiei cei doi sunt o singură 
făptură, „atunci această făptură ce năzuieşte 
ea?” — „Odrasle pentru Dumnezeu”. E un 
răspuns categoric (Maleahi 2, 15). La ce atunci 
Hristos este cap bărbatului dacă nu pentru 
împlinirea acestui suspin al firii? (Rom. 8, 22). 
„Căci făptura a fost supusă deşertăciunii - nu 
din voia ei, ci din pricina celui care a supus-o 
- totuşi cu nădejdea că făptura se va izbăvi 
din robia deşertăciunii, ca să se bucure de 
libertatea măririi fiilor lui Dumnezeu”, pentru 
că dorul statornic al făpturii aşteaptă cu 
nerăbdare descoperirea fiilor lui Dumnezeu 
(Rom. 8, 19-21). 

Fiarele uitau de sălbăticia lor la picioarele 
sfinților. Sălbăticia din fiara de om este cea mai 
mare robie. Creşterea omului la odihna „libertăţii 
fiilor lui Dumnezeu” atârnă hotărât şi de 
atitudinea căsătoriţilor față de căsătorie, iar mulți 
sunt aleşi tocmai din cauza atitudinii religioase 
a părinților mai înainte de a se naşte copiii lor. 

Căsătoria are multe motive ca să fie taină. 
Când familia nu va mai fi întemeiată pe Taină, 
oamenii vor fi o turmă de fiare destrăbălate. 

Sfaturi pentru cei câăsâtoriti 


| Dumnezeu iartă, | 
dar neîndreptat nimic nu lasă | 


Cunoştinţele acestea urmăresc ideea de 
responsabilitate a căsătoriţilor faţă de Legea 
divină înscrisă în fire, sub formă de instinct. 
Și mai urmăresc lămurirea ideii de păcat, idee 
care a început să fie neclară în mintea multora. 

Începem cu aceasta: păcatul este o 
conspirație a minţii omului cu diavolul, 
impotriva Legii lui Dumnezeu. Cu această 
definiţie de lucru, înțelegem dintr-o dată că 
numai lisus a fost fără de păcat, adică singur 
El a refuzat orice idee diabolică din mintea, 
viaţa şi faptele Sale. 

Voi, ca tineri începători ai vieţii, sunteţi 
poate ispitiţi de ideea că tineri fiind, de ce să 
începem cu copii din primul an; să ne mai 
trăim puţin viaţa şi avem vreme şi de copil. 
Cu acest gând, dacă-l primiţi şi-l luaţi de bun, 

vă deschideţi calea către păcat şi către tot felul 
de necazuri care vin matematic. Ca să n-o luaţi 
rău, de la început să vă precizaţi poziția 
sufletească faţă de roadele binecuvântate de 
Biserică ale cununiei: copiii. Ei sunt roadele 
dragostei; evitarea lor nu e dragoste, ci crimă. 
Căutarea plăcerii numai cu evitarea rostului 
firesc al instinctului, e viciu şi păcat şi se 
pedepsesc de Legea care vede toate ale omului. 

Deci, dacă nu sunteţi bine lămuriţi de la 
început, către bine, foarte uşor vă treziti în greşeli 
de convieţuire, de unde vin apoi un rând întreg 
de necazuri de care nu vă poate scăpa nimeni. 

Cu diavolul nu scapi de greşelile făcute. 
Acestea te urmăresc în alte căsătorii sau în 
orice altă parte ai lua-o. Nu te scapă nici 
rugăciunile. Doar Spovedania te pune în temă cu 
vinovăţiile tale față de hotarele legii de la cununie, 
pe care le-ai încălcat, şi-ţi dă iertarea lui 
Dumnezeu pentru neştiinţă (dacă aceasta a fost), 
sau pentru neputinţă (dacă aceasta este) şi-ţi dă 
puterea şi răbdarea ispăşirii, dacă te îndrepțţi ca 
şi convietuire. Dumnezeu iartă (dacă-i ceri aceasta 

prin spovedanie), dar nepedepsit, neispăşit 
|neîndreptat], nimic nu lasă. Aşa scrie Cartea! 
[n. ed.: preotul iartă păcatele mărturisite, dar dă şi 
canon, pentru îndreptare. Redăm un fragment 
dintr-o predică despre Taina Spovedaniei, ținută 
de părintele Arsenie la Mânăstirea Drăgănescu: 
„Când aceste păcate (biruinţe ale diavolului 
asupra omului) sunt spovedite şi ispăşite prin 
canon şi necazuri, ele nu mai au nici o greutate 
în cântarul judecății particulare. Când sunt 
spovedite numai pe patul de moarte şi n-a mai 
rămas timp pentru canon şi îndreptare, diavolii 
vin şi înfricoşează sufletul cu necaz și urgie 
mare. Dacă însă omul le-a ars pe pământ 
măcar cu o lacrimă, aceasta nu se pierde ci 
poate atrage mila lui Dumnezeu. Când biruinta 
diavolilor (păcatelor) rămâne consimţită 
întrutotul toată viața și nu e ştearsă prin taina 
pocăinţei, omul acela, deși botezat, s-a făcut 
fiu al aceluia de care a ascultat, biruinţele 
aceluia (păcatele) având toată greutatea 
fărădelegii pe cântarul judecății particulare”). 


| În convietuire nu-i bun nici 
abuzul, nici refuzul | 


Iată acum o descriere sumară a greşelilor 
de convieţuire şi legat de ele, urmările lor 
inevitabile, care te aşteaptă în față şi ţi se 
aşează în braţe. lar dacă aşa stau lucrurile şi 
practica pe teren aşa confirmă, atunci măsura 
preventivă e cea mai bună, e singură rațiune 
posibilă şi la îndemâna tuturor. 

În convieţuirea căsătoriţilor nu-i bun nici 
abuzul, nici refuzul. Abuzul atinge pe soţ, 
refuzul pe soție, dar şi pe soţ. Cum aceasta? 
Aşa-i făcut omul de Dumnezeu: bărbat şi 
femeie într-un singur trup. Cu cunoştinţele 
contemporane de biologie, de endocrinologie 
şi de neurologie putem înțelege clar acest lucru. 

Sistemul nostru nervos, ca să servească 
solicitările vieții în bune condiţii, are nevoie 
de o bună şi corectă funcționare a glandelor 
noastre endocrine. Glandele acestea sunt 
înşirate în număr de 7—8, pe toată verticala 

staturii noastre. Două glande sunt în cap, 
responsabile de comenzile şi cu modul de 
funcţionare al tuturor celorlalte. Acestea din 
cap sunt sensibile, adică lucrează în 
consonanță cu concepţia ta de viaţă, în care te 
integrezi trup şi suflet. Pentru o clarificare pe 
scurt a rosturilor acestor două glande din cap, 
ca să funcționeze într-un fel sau altul, e destul 
să dau un exemplu a două concepţii de viaţă 
diametral opuse: într-un fel vor lucra aceste 
glande de comandă asupra tuturor celorlalte 
glande din subordine când te integrezi în 
turma lui Epicur În. ed.: Epicur spunea că 
fericirea se dobândeşte prin cultivarea plăcerii] 
şi altfel vor conduce iconomia endocrină când 
te integrezi în turma lui Hristos. 

Sărim peste aceste glande de pe verticala 
omenească şi ne oprim puțin la cele sexuale. 
Aici-i aici! Aici au fost lăsaţi oamenii fără nici 
o cunoştinţă exactă. Ba li s-au spus multe 
minciuni şi fiecare a fost lăsat în voia lui, cu 
greşelile şi ereziile sale. S-o luăm fugitiv cu 
puţină biochimie endocrină. Sexele (bărbat şi 

femeie) se caută la maturizare unul pe celălalt, 
trecând peste orice bariere, ale oricui. Totuşi 
e bună (foarte bună chiar) şi puţină minte şi 
cât de cât cunoştinţa pozitivă a faptului acesta, 
a continuității vieții [prin naştere de prunci]. 

Constituţional, natura bărbatului are o 
glandă în plus față de femeie: prostata. 
Această glandă spune foarte multe şi 
importante lucruri în iconomia vieții şi în 
interpretarea corectă a foarte multe necazuri 
ivite în familie (pentru clarificare, trebuie spus 
şi numele produşilor de biosinteză ale 
glandelor: hormonii. Aceştia sunt substanţe 
de biosinteză, produse de glande şi vărsate în 
circuitul intern al sângelui, cu ajutorul căruia 
circulă prin tot organismul, ei având rol în 
activitatea şi activarea sistemului nervos, deci 
a tuturor organelor, în scopul de a menţine 
organismul întreg şi în bune condiţii de viaţă 
internă şi externă). lată din tainele prostatei: 
aceasta sintetizează săruri ale acidului 
glutamic, substanţe absolut necesare 
sistemului nervos, atât al bărbatului cât şi al 

femeii. Dar nu le prepară decât bărbatul! Aici 
este explicaţia, fundamental biologică, în 
temeiul căreia femeia este atârnătoare de 
bărbat. Fără substanţele lui endocrine, ea se 
degenerează nervos, mintal, etc. Aici începe 
să se înţeleagă de ce au urmări nefaste şi 
abuzul şi refuzul. 

Dacă aceste substanţe extrem de 
valoroase pentru iconomia vieţii în bune 
condiții a sistemului nervos sunt risipite pe 
plăcerea de care nu te mai saturi — atunci încep 
să apară urmările. Abuzul păgubeşte pe bărbat 
de necesarul de substanţe glutamice a 
sistemului nervos (15 miliarde de neuroni) şi 
încep fenomenele de carență nervoasă, care 
pot ajunge până la slăbirea totală a funcției 
mintale. S-au văzut atari cazuri de tâmpenie 
a minţii şi a pierderii totale a memoriei, fără 
să fie şi alte boli în organism. Respectivul era 
suprasolicitat, iar el s-a predat. Urmările 
sociale se înţeleg. 

Refuzul păgubeşte pe femei. Unul din 
refuzurile obişnuite este acela „întemeiat” pe 

stăvilirea numărului de copii. Modalitatea aceasta 
este viciul „onaniei” cu femeie. Păgubesc amândoi 
— pagubă biologică ce se resimte în sănătatea 
amândurora. 

Minţirea, trişarea, ferirea (sunt unul şi 
acelaşi viciu), duce în mod normal la o 
nervozitate şi la o nemulţumire față de altul, 
pe care natura în nevinovăția ei caută să o 
remedieze. Şi cum o remediază? Căutând 
fiecare din părinţi alt partener, ca să nu 
falsifice convieţuirea. În fond e o rezolvare 
greşită, vinovată faţă de unitatea de dragoste 
a Tainei Cununiei. Deci, dacă o femeie 
greşeşte cu altcineva, de vină (de trişarea lor) 
e „ferirea” soțului, care o împinge la gestul 
căutării altuia care să fie corect cu natura. În 
majoritatea cazurilor de necredinţă a femeii e 
de vină soţul, că nu şi-a umplut casa de copii. 
Deci, cine fuge de copii, fuge de responsabilitate. 
Şi unde fuge? În iresponsabilitate. Când însă îţi 
iei răspunderea de a rodi copii, Stăpânul vieții 
iți va ajuta să ai şi ce le da mâncare şi-ţi va 
asigura şi cinstea căsătoriei. 

Deci, nici abuzul nici refuzul, ci o dreaptă 
socoteală şi o convieţuire corectă şi cinstită. 


[În constituţia biologică a femeii e 
pusă obligativitatea naşterii a 3-4 
copii, în ordine naturală | 


Mai mult chiar, o altă constrângere de 
care trebuie ţinut seama e foliculina, hormon 
toxic şi cancerigen. Toxic la nivelul creierului, 
dând continue dureri de cap şi foarte intense; 
cancerigen la nivelul sânului sau uterului 
(fibroane uterine). De cleştele acestui hormon 
nu este scăpare decât de la 3 — 4 copii în sus, 
cu sarcinile în mod natural, cum apar ele nor- 
mal. Această ordine naturală a sarcinii e 
singura cale care aşigură sănătatea copiilor. 
Salturile peste sarcini, lepădările de copii, 
indiferent cu ce metode şi din ce motive, ating 
sănătatea copiilor ulteriori, dacă mai vin. Dar 
chiar dacă nu mai vin alţii, Legea divină 
pedepseşte şi retrospectiv, pe cei făcuţi 
cronologic (n. ed.: pe cei născuţi în ordine 

naturală). Aşadar, în însăşi constituția 
endocrină a femeii e pusă obligativitatea 
naşterii de mai mulți copii. E chiar condiția 
de mântuire a femeii după cum i-a descoperit 
Dumnezeu Sfântului Apostol Pavel. 

În cazul viciului sau al greşelilor de 
convieţuire, apariţia cancerului care ucide 
soţia se răstoarnă iarăşi în răspunderea soțului. 
Soţul care nu vrea copii nu trebuie luat, e un 
criminal camuflat al soției sale. Nu e din turma 
lui Hristos! Abia de la 3—4 copii în sus, făcuți 
în ordinea naturală în care apar, se 
ncutralizează acţiunea toxică şi cancerigenă 
a foliculinei. Practica confirmă aceasta. Sunt 
mame cu 10-12 copii făcuţi, care trăiesc şi 
ajung, la vârsta de 80 de ani, sănătoase, în 
destulă putere, fără să le doară capul sau să fi 
fost bolnave. 

Femeile mai pătimesc şi de crizele 
climacteriului (menopauză), de la 50 — 52 de 
ani. Când viaţa lor de până aici a fost corectă 
şi conform cu natura, tulburările acesteia trec 
aproape neobservate. Echilibrul endocrin e 

asigurat de normalitatea convieţuirii Şi a roadelor 
făcute până aici. În cazul viciilor de convieţuire, 
perioada aceasta e adevărată nebunie. 

Nu mai pomenesc de reflectarea 
(normalitățu sau anormalităţii de convieţuire) 
în afara psihicului, lucru care formează un 
capitol aparte, cu o matematică mult mai 
complicată şi cu pedepse mai greu de evitat. 
De asemenea, nu pomenesc aici decât în 
treacăt reflectarea purtării în genere în codul 
genetic, deci în fondul ereditar al urmaşilor. 
Totuşi, nu mă pot abţine de a pomeni unul, 
care produce extrem de multe şi grele 
dificultăți în educarea copiilor. Când soţul nu 
dă pace sarcinii (zice el că se poate, sau nu 
vrea altfel, sau se declară stăpân pe legile 
naturii) atunci copiii vin pe lume cu 
predispoziția precoce spre sexualitate. Aceasta 
îi face îndărătnici şi foarte greu educabili (sunt 
certaţi cu disciplina, unii genetic prezintă 
cromozomul criminalităţii şi chipurile, 
circumstanţe atenuante în justiţie). Fug de la 
şcoală şi încep aventurile. Deci tot în 

răspunderea soțului se soldează şi aceste 
necazuri. Explicaţia biologică: au crescut în 
mediul uterin hrăniţi cu sânge prea îmbibat 
cu testosteron, hormon sexual masculin. 


| Degenerarea prin alcool şi tutun | 


Tot în treacăt pomenesc de acţiunea toxică 
a alcoolului. Dacă 6 grame de alcool la litrul 
de sânge e capabil să sudeze o mulțime de 
spermatozoizi câte doi, cap la cap, fără să le 
tulbure viaţa, atunci ce vom zice de beţivii 
notorii? lată ce se întâmplă: aceşti monştri 
masculini au două cozi, deci cu o capacitate 
dublă de mişcare, ajunşi ca atare în organismul 
femeii, caută febril ovulul, până şi la trompă 
şi acolo îl fecundează, oul format nelalocul 
lui creşte astfel normal, dar trebuie extirpat 
cu trompă cu tot. Aşa se instalează sterilitatea, 
condiţie suficientă de dezechilibru, până la faze 
clinice. lată ce pustiu de bine face băutura. 
Femeia, în cazul acesta, să prefere orice 
agresiune, numai sterilitatea şi dezechilibrul nu. 

Toxicitatea tutunului duce la cazuri 
excesive, dar nimeni [dintre fumători] nu vrea 
să ştie de carenţa organică pe care o are sau 
chiar de atrofierea funcţională... 

Alcoolismul, beţivitatea bunicilor apar în 
nepoți ca tulburări şi insuficiențe nervoase 
până la nivelul de epilepsie. Beţia e mare 
pacoste care se înscrie genetic în patrimoniul 
ereditar şi duce treptat, dar sigur, la 
degenerarea omului din neam în neam, duce 
la degenerarea neamului. Răspunderile cresc 
considerabil! 


Nunta din Canna Galileii - Biserica Drăgănescu 

Pravila albă" 


Adică darea pe faţă a unor lucruri 
privitoare la căsătorie şi în afara cei, 
dimpreună cu urmările lor, în cea mai 
mare parte necazuri fără îndreptare — 
şi rânduiala de urmat, pentru cine vrea 
să creadă şi să nu ajungă la acestea. 


«Erau multe şi mari pricinile 
pentru care trebuia un leac puternic 
ca acesta. lată-l, dat la îndemâna 
tuturor - unora spre bucurie mare, 
altora spre supărare mare. „Cei ce 
au păzit cu sfințenie pravila cea 
sfântă, sfințise-vor şi cei ce au 
învățat-o, vor şti ce să răspundă» 
(Înţ. 6, 10). 


* Cuvintele în paranteze drepte aparţin editurii 

| Căderea de la însușirile cereşti la 
cele dobitoceşti | 


Cel căzut între tâlhari a fost încredinţat 
Bisericii, ca slujitorii ei să poarte grijă de 
dânsul, spălându-i rănile cu vin şi ungându-i- 
le cu untdelemn. Adică: pocăință aspră (ca 
vinul pe rană) şi împărtăşirea harului celor 7 
Taine ce izvorăsc din Hristos-Pomul vieţii (ca 
untdelemnul ce unge rănile omului şi-l 
tămăduiesc deplin). 

Căderea între tâlhari este căderea firii 
omeneşti din Rai în lumea aceasta. Este „căderea 
de la desăvârșire..., căci, îndată după călcarea 
poruncii s-a făcut în om străvezie şi arătată 
asemănarea lui cu dobitoacele necuvântătoare, 
deoarece trebuia, după ce a acoperit strălucirea 
minţii, ca firea oamenilor să fie chinuită, pe 
dreptate, de însuşirile dobitoceşti... până ce 
omul își va veni întru conștiința de sine şi la 
simţirea măreției sale de făptură rațională” (Sf. 
Maxim Mărturisitorul, Scoliile — Răspunsuri 
către Talasie, Răspuns la Întrebarea 1). 

Astfel, o însuşire prin care omul se aseamănă 
dobitoacelor este înmulțirea. Chipul cunoscut 
al naşterii trupurilor a venit omului tocmai din 
pricina căderii în neascultare, căci ar fi fost cu 
putință şi un alt chip de înmulțire, nepătimaş şi 
nepăcătos. Când însă a păcătuit, Adam urma să 
moară ŞI să se stingă omul din zidire. Dumnezeu 
văzând însă peste veacurile toate, că mulți au să 
se întoarcă din dobitocie, l-a osândit pe calea 
naşterii trupeşti, care constă din pătimire [poftă] 
şi păcat - păcatul avându-și porneala în poftă, 
iar pofta fiind dată pentru acest scop de naştere 
(Sf. Maxim Mărturisitorul, Scoliile — 
Răspunsuri către Ialasie, Răspuns la 
Întrebarea 21). Astfel, ca într-o lege de 
pedeapsă dată firii, firea şi voinţa au fost legate 
într-o înlănţuire rea, căci cu cât se silea firea să 
dăinuiască în viaţa aceasta, prin naştere, cu atât 
se strângea pe sine mai mult în lanţul legii păcatului, 
sporindu-se şi moartea. I s-a dat deci omului, ca 
pedeapsă, să se lupte cu moartea, de care se 
atinsese cu voia sa. 

Dorul după Dumnezeu s-a întors în pofta 

pătimaşă după trup. Mintea, întorcându-se de la 
vederea lui Dumnezeu, a căzut în hățişul simţurilor, 
care se lipesc de plăcere ca de bine şi fug de 
durere ca de rău. lar plăcerea este momeala cu 
care “hoţul” amăgea pe om să se pogoare din 
Ierusalim la Ierihon. 

Pe drumul acestei pogorâri, toate 
începătoriile şi stăpâniile cele din văzduhuri, 
ca un puhoi, se sileau să intre, pe întrecute, în 
partea pătimitoare a firii (adică în poftă şi în 
iuțime) şi să le povârnească contra firii (Col.2, 
15). Voința l-a împins pe om ca să vrea numai 
ispita vicleanului (plăcerea) şi să ocolească 
povara naşterii de fii (ca pe o durere), căci a 
fost pândit omul şi în latura minții şi a liberei 
voințe. Mintea, care odinioară avea şi vedea 
pe Dumnezeu într-însa, acum e „templu al 
idolilor, având, în loc de un singur Dumnezeu, 
multe chipuri ale patimilor necurate” (Sf. 
Maxim Mărturisitorul, Scolia 9 după 
răspunsul la întrebarea 55). Mintea, 
nemaidepănând în sine vederea lui 
Dumnezeu, stăpânitorul lumii acesteia 

[satana] a încâlcit-o în înfățişările celor supuse 
simţurilor. Ea fiind o putere arzătoare, ca una 
ce avea să sălăşluiască pe Dumnezeu într-însa, 
care este şi El tot foc, acum „născocește şi 
aprinde plăcerile trupului, ea însăşi fiind 
reținută astfel în legătură pătimaşă cu 
simţurile” (Sf. Maxim Mărturisitorul, Scolia 
18 după răspunsul la întrebarea 58). Şi, iată 
aşa, legea păcatului (care este plăcerea 
simţurilor şi pentru care s-a hotărât moartea 
trupului) s-a furişat în sfatul minţii şi de atunci 
mintea dă trupului numai sfaturi contra firii 
sau sfatul fărădelegii. 

„Foc de ocară este legea trupului, iar 
imboldirea spre deprinderea patimilor este 
lumina lui şi pară de ocară este arderea cu 
care lucrează patimile. Sau, pe scurt: focul 
de ocară este păcatul; lumina de ocară — 
deprinderea păcatului, iar flacăra — lucrarea 
păcatului. Prin urmare, nu se cade minţii să 
se încălzească la focul acesta, nici să se 
lumineze cu lumina aceasta, nici să ardă în 
această flacără. Căci ceea ce pentru simţuri 

este lumină şi plăcere, pentru minte este adânc 
de întuneric” (Sf. Maxim Mărturisitorul, 
Scolia 20 după răspunsul la întrebarea 54). 

Simţurile nu sunt în stare decât de rătăcire 
şi nu aprind decât stricăciunea trupurilor, iar 
mintea, împinsă de această stricăciune, nu este 
numai contra firii, ci şi împotriva lui 
Dumnezeu. lar o minte biruită de simţuri şi 
de poftele contra firii, prin care lucrează toată 
puterea vrăjmaşă („fiindcă dorinţa cărnii este 
vrăjmăşie împotriva lui Dumnezeu” - Rom. 
8, 7), ce sfaturi poate da, decât sfaturile 
tâlharilor, care căsăpesc pe cei ce coboară din 
Ierusalim la Ierihon: copiii ce vin în lumea 
aceasta [N. ed.: Acest prim capitol al „Pravilei 
albe” este aproape identic cu capitolul „Cad 
copii între tâlhari” din cartea „Cărarea 
Împărăției”). 


23 


| Patimile ne distrug vlaga, mintea 
şi chiar neamul | 


Mai departe să schimbăm puţin cuvintele. 
Știința medicinii, printre multele ei învățături, 
o are şi pe aceasta: s-a băgat de seamă că toate 
țesuturile omului se pot drege, adică se 
tămăduiesc, numai celula nervoasă nu se mai 
drege niciodată; lucrul ei se opreşte fulgerător. 

Celula nervoasă o asemănăm cu un ghem de 
la care pleacă fire în multe părți, cu rost de 
„telefoane”. Creierul ar fi ghemul cel mare, sau 
„centrala telefonică”, prin care sufletul primeşte 
veştile şi trimite hotărârile sale tuturor „creieraşelor” 
mai mici, celulele nervoase împrăștiate în tot corpul. 
Prin şira spinării duc mii de „fire telefonice” la 
creier. Prin creier (celulele nervoase), mintea 
lucrează asupra trupului, mintea fiind o parte a 
sufletului nu a trupului. 

Ştiinţa dovedeşte că desfrânarea, sau 
risipirea de orice fel, omoară milioane de 
celule nervoase. lată cum: în tot trupul, dar 
mai ales cu desăvârşire în şapte locuri, 

izvorăşte un fel de putere foarte trebuincioasă 
pentru bunăstarea întregului om trupesc. Asta 
e vlaga de viaţă. Între cele şapte izvoare de 
viaţă, printre cele mai puternice este şi izvorul 
care înmugureşte sămânţa de om. Când omul 
se ține de desfrânare, robit de spurcata ei 
plăcere, izvorul nu mai poate dovedi să mai 
verse şi înăuntrul trupului, în sânge, partea 
de vlagă neapărat trebuitoare, pentru că tot 
lucrul izvorului e tâlhărit în afară. [n. ed.: 
după cum am văzut, cele 7 izvoare de viaţă 
sunt glandele endocrine şi nu chakrele 
cunoscute în practicile orientale, aşa cum au 
încercat să arate adepţii acestor practici] 

De pe urma năravului desfrânării, scade 
puterea izvorului de a mai vărsa în sânge felul 
său de vlagă. Scăderea aceasta de putere aduce 
moartea a milioane de celule nervoase. Căci 
toate țesuturile din om pot răbda de foame 
sau pot lucra cu schimbul, sau se topesc, ca 
să se facă mâncare celorlalte şi la vreme 
prielnică, iarăşi se înmulțesc la loc, numai 
celula nervoasă, odată moartă de foame, nu 

mai învie niciodată. lar mâncarea ei este acea 
vlagă a celor şapte izvoare. Acum suntem pe 
cale de a înţelege ce se întâmplă cu mulţi care 
slăbesc la minte, văzând cu ochii. Școlarii, de 
unde la început învățau foarte bine, acum, de 
când practică onania, le slăbeşte mintea şi 
trebuie să părăsească școala. Dar la năravul lor 
mai este cineva răspunzător şi să nu ne grăbim. 

lată pe nume câteva feluri de patimi prin 
care oamenii îşi prăpădesc sămânţa şi vlaga, 
aprinşi de pofte contra firii: 

1. Onania sau malahia; 

2. Curvia; 

3. Sodomia; 

4. Bestialitatea (cu dobitoacele). 
Iar în căsătoria legitimă: 

1. Desfrânarea; 


Nesocotirea vremurilor oprite; 
Alte nenumite spurcăciuni. 


2. Fereala de zămislire; 
3. Crima de avort; 

4. Preacurvia; 

5. Necurăţia; 

6. 

T; 

Dar ce-i atunci după fire? Numai şi 
numai zămislirea de prunci. 

Căsătoria este o Taină din cele şapte, 
tocmai ca să nu îngăduie într-însa atâta 
şerpărie de fărădelegi. Cu toate acestea, în 
zilele noastre trebuie să strigăm amarnic: 
„Ridicaţi căsătoria din desfrânare, măcar la 
rânduiala dobitoacelor. Binecuvântarea lui 
Dumnezeu nu s-a dat fărădelegilor!”. E aşa 
de greu de înţeles? Dar zic unii: „Noi putem 
ŞI fără binecuvântarea lui Dumnezeu!” lertaţi 
de întrebare: „Unde?”. Da, pentru cine nu vrea 
să înțeleagă, nici Dumnezeu n-a avut ce să 
zică decât aceasta: “Cine este nedrept să 
nedreptățească mai departe, cine e spurcat 
să se spurce şi mai rău, cine e drept să facă 
dreptate şi mai departe, cine stă sfânt să se 
sfințească şi mai mult. lată, vin curând şi plata 
Mea este cu Mine, ca să dau fiecăruia după 
fapta lui” (Apoc. 22, 11 — 12). 

Și mai zice ştiinţa că tot omul vine pe 
lume cu un anumit număr de celule nervoase. 
Prin faptele lui cele de desfrânare, pierde un 

număr mai mic sau mai mare de celule. Și pentru 
că peste toate fărădelegile atârnă legile, aşa 
atârnă ele şi peste viaţa desfrânatului: faptele sale 
sunt descrise în sămânţa sa, astfel încât copilul 
este îmbinarea celor doi părinți şi a celor patru 
bunici, a celor opt străbunici şi a celor 16 stră- 
străbunici (aceasta este o moştenirea numai până 
la al patrulea neam, dar şi ceilalți înaintaşi îşi dau 
partea lor de zestre, însă din ce în ce mai mică). 
Ne putem da seama cât au de ispășit copiii din 
greşelile părinţilor! Şi ce moştenesc? Forma și 
întocmirea trupului, precum şi numărul de 
celule nervoase pe care îl aveau părinții când 
au chemat copilul în lume. De la numărul şi 
sănătatea acestui număr, atârnă multe pentru viaţa 
urmaşilor. Sau, mai pe înţeles, un copil are scrise 
în sine toate înclinănle unui număr mare de părinți, 
atât cele bune cât şi cele rele (jumătate de la cei 
doi părinți, a patra parte de la cei patru bunici, a 
opta parte de la cei opt străbunici şi aşa mai 
departe). 

Acum, din toate înclinările acestora, vor veni 
la arătare mai întâi cele mai puternice, de la părinții 

cei mai apropiaţi, dar pot veni la arătare şi porniri 
de la moşi-strămoşi, atunci când împrejurările din 
afară sau tocmirea dinăuntru înlesneşte să se arate 
moşteniri îndepărtate. Firea ține la sănătate: de 
aceea, moştenirii bolnave de la un părinte îi sare 
în ajutor cu partea sănătoasă de la celălalt, dar 
neputinţa o poartă totuşi, nearătată, în cojoc. 

Acestor înclinări să le zicem grâu şi 
neghină. Vom pricepe că în copil se arată şi 
sămânţa celui rău, care va trebui să o răbdăm 
până la seceriş, fiindcă semănătoriui, lucrătorii 
şi economii tainelor au mai adormit, încât 
acum vedem cam multă neghină în țarina 
aceasta. lar somnul de care e vorba, e 
adormirea străjii minții, toropeala în patimile 
fărădelegilor. Omul vrăjmaş, diavolul, a 
strecurat în firea omenească, din neam în 
neam, tot mai multă neghină, sau înclinarea 
drăcească a fărădelegii. 

Dar nu numai patima desfrânării omoară 
grăuncioarele nervoase, ci toate patimile. 
Mânia aprinsă, durerea peste măsură pentru o 
dragoste pământească, la câți nu le-a făcut 

sânge rău şi nu i-a pălit guta? Dărâmarea cea 
mai cumplită însă, vine de la patima beției. Otrava 
băuturii, pe lângă amorţirea şi arderea tuturor 
nervilor, strică sămânţa toată, într-un chip 
nemaivăzut — după cum mărturiseşte ştiinţa. Dacă 
cineva cheamă copii la viaţă în starea aceasta, 
peste bietul copil atârnă necaz greu, boala 
îndrăcirii. Căci, oriunde este dărâmare, vine şi 
puterea rea, diavolul, ca la o ispravă a sa şi se 
arată prin chinuirea ce o face copilului nevinovat. 
Aşa se face că vedem nesfârşitul şir de urmaşi 
nenorociţi: orbi, şchiopi, uscați sau putrezind de 
vii, alții strâmbi în fel şi chip şi mai greu decât 
toate, chinuiți de draci. Iar alţii, în ce priveşte 
mintea, porniţi de mici spre rele, când vor fi mai 
mari vor azvârli în părinţi, în Dumnezeu şi vor 
sfârşi năpraznic. Mare dărâmare în firea 
omenească! Acestea sunt fărădelegile, în chip 
de om, ce plângând, strigă vinovăţiile 
părinţilor şi aduc mare durere în toate părțile. 
Iar dacă vreţi: singura scăpare sigură este 
de a nu ajunge aici (există cale care n-are 
fărădelegi: aceasta este dată de taina cununici). 

Aceştia sunt „pruncii născuţi din somnul 
necurat, martori ai nelegiuirilor părinţilor 
dacă stai să cercetezi” (Înţel. 4, 6). Legea 
atotputernică ce întoarce faptele oamenilor în 
braţele lor, o strigă Sfânta Carte în fiecare veac 
de oameni. “Fiii desfrânaților nu vor avea 
desăvârşire şi sămânţa ieşită din patul 
nelegiuit se va stinge. Că, de vor avea viață 
lungă, nu vor fi de nici o treabă şi bătrânețea 
lor, la urmă de tot, va fi fără cinste. Iar, de 
vor muri de timpuriu, vor fi fără mângâiere 
şi fără nădejde vor fi în ziua judecății. Căci 
neamul celui nedrept are groaznic sfârşit” 
(Înţ. 3, 16-19). “...Eu, Domnul Dumnezeul 
tău, sunt un Dumnezeu gelos, care pedepsesc 
pe copii pentru vina părinţilor ce mă urăsc 
pe Mine, până la al 3-lea şi al 4-lea neam şi 
mă milostivesc până la al miilea neam, către 
cei ce Mă iubesc şi păzesc Poruncile Mele” 
(leş. 20, 5— 6). 

Dar milostivirea lui Dumnezeu, care nu 
de bunăvoie pedepseşte şi umileşte pe fiii 
oamenilor (Plâng. Ieremia 3, 3) aduce în câte 

unii înclinările bune ale străbunilor şi copilul de 
mic ajunge la deosebirea dintre bine şi rău. Despre 
aceştia zice Dumnezeu: “Dacă un copil care 
văzând păcatele toate câte a făcut tatăl său, 
se păzeşte şi nu face nimic asemenea... acest 
om nu va muri pentru păcatele părinţilor săi, 
ci în veci va trăi... pentru că fiul a făcut ceea 
ce este drept şi legiuit şi toate legile Mele le-a 
ținut şi le-a împlinit: de aceea va trăi”. (lez. 
18, 14-19; 17,19). 


| Singura scăpare: 
Pocăinţa şi ridicarea căsătoriei din 
desfrânare la înălțimea de Taină | 


Iată cât de cât înţeleasă sporirea pustiirii, 
ce se lucrează în ascuns în firea fiecărui rând 
[generaţie] de oameni, care acum, în zilele 
noastre, s-a arătat în afară cu urgie mare. Căci: 
“De unde vin războaiele şi certurile dintre 
voi? Nu oare de aici: din poftele voastre care 
se luptă în mădularele voastre?” (lac. 4, 1). 

Cine va opri prăpădul pustiirii? “Fără Mine 
nu puteți face nimic” zice Domnul (loan 15, 5). 
Prăpădul pustiirii nu se va opri până nu vor scoate 
oamenii desfrânarea din inimile lor şi până nu vor 
să ştie de Dumnezeu (Osea 4, 1-6). “Cei ce țin 
de trup, poftesc pe cele trupeşti, iar cei ce țin 
de duh, poftesc cele duhovniceşti. Căci pofta 
cărnii este moarte, iar dorința Duhului este 
viață şi pace. Fiindcă pofta cărnii este 
vrăjmăşie împotriva lui Dumnezeu, căci nu se 
supune Legii lui Dumnezeu, că nici nu poate. 
De aceea cele ce sunt în carne (în curvie) nu 
pot să placă lui Dumnezeu”. (Rom. 8, 5 — 8). 
Cei ce sunt ai lui Hristos, şi-au răstignit trupul, 
împreună cu patimile şi cu poftele. „Nu suntem 
datori trupului ca să trăim după trup. Căci 
dacă viețuiți potrivit trupului, veți muri, iar 
dacă ucideți cu Duhul poftele trupului, veți fii 
vii. Fiindcă toți câți sunt mânaţi de Duhul lui 
Dumnezeu, fiii lui Dumnezeu Sunt”. (Rom.8,12-—14). 
“Căci voința lui Dumnezeu aceasta este: 
sfințirea voastră, să vă feriţi de desfrânare, ca 
să ştie fiecare dintre voi să stăpânească vasul 

său în cinstire şi în sfintenie, nu în patima 
poftelor, cum fac necredincioşii, care nu cunosc 
pe Dumnezeu... căci Dumnezeu nu ne-a chemat 
la necurăţie, ci la sfințire” (| Tes. 4, 3-7). 

Pe vremea Sfântului Apostol Pavel încă sufla 
urgie mare, mai ales peste creştini. De aceea mulți 
îşi luau de la ei înşişi sfat să se înfrâneze desăvârşit 
în căsătorie, cu gând să fie gata oricând de Sfânta 
Împărtăşanie şi de mărturisirea muceniciei. Sfântul 
Pavel însă, socotind copiii mugurii căsătoriei, n- 
a îngăduit înfrânarea desăvârşită decât pentru 
vremurile de post şi rugăciune (I Cor. 7, 5). 
Socotind însă şi „nevoia ceasurilor de fată” 
(urgia vremurilor de atunci) le da sfatul acesta: 
“Bine este pentru oricine, să fie aşa cum se 
găseşte. Legat eşti cu femeie, nu căuta 
desfacere. Dezlegat eşti de femeie, nu căuta 
femeie... Că de acum vremea s-a scurtat. Aşa 
încât cei ce au femei, să fie ca şi cum nu ar 
avea... cei ce cumpără ca şi cum n-ar stăpâni 
şi cei ce se folosesc de lumea aceasta, ca şi 
cum nu s-ar folosi de ea. Căci fața acestei 
lumi trece” (I Cor. 7, 25 — 40). 

În zilele acestea mai de pe urmă, când şi nouă 
ni se pare că “de acum vremea s-a scurtat”, 
cercetând firea durerilor, am aflat desfrânarea 
încleştând pe oameni şi lucrându-le de zor 
dărâmarea în întindere şi în adâncime. lar pe de 
altă parte, preoţii vremurilor noastre n-au mai 
urmărit-o ca păcat şi ca atare să o măture afară 
din Taina lui Dumnezeu, adică din căsătoria 
creştină. Aşa se face că, „lipsind preotului 
cunoştinţa legii şi bătrânului sfatul” (ez.7, 
26), oamenii orbecăie în mulţimea neştiinţei şi a 
lipsei de sfat, care s-a întins ca o noapte de 
osândă peste bieţii oameni, care dorm liniștiți 
somnul de primejdie, de bună credinţă că aceea 
| desfrânarea între soți] nu-i păcat. 

Dar fiind rânduit să văd şi să ascult mereu 
durerile oamenilor, care vin de pe urma 
păcatelor şi a lipsei de sfat şi ajungând adesea 
una cu durerea lor, într-o zi, slujind Sfânta 
Liturghie, rugându-mă „pentru Pacea a toată 
lumea şi pentru bunăstarea Sfintelor lui 
Dumnezeu Biserici”, aud deodată în urechea 
dinlăuntru înfruntarea amarmnică: 

“Nu te ruga de Mine să le dau Pace, 
roagă-te de oameni să-şi schimbe purtările, 
dacă vor să mai vadă pace pe Pământ. 

Și am înțeles pe urmă multe lucruri... Drept 
aceea, ascultător Poruncii, trebuie să strig 
cuvântul Scripturii ca o sunare de alarmă: 
„Dumnezeu vesteşte acum pe oameni, ca toți, 
de pretutindeni, să se pocăiască” (Fapte 17, 
30). Adică să vină la viaţă curată, după 
învățătura drept măritoare a Bisericii lui 
Hristos, iar când vremea o va cere, să 
mărturisească pe Hristos cu preţul vieții, 
netemându-se de moarte. Altfel, nu se poate 
ridica o stavilă pustiirii ce se întinde peste 
bieții oameni. lar ridicarea stavilei este 
ridicarea căsătoriei din desfrânare, la înălțimea 
de Taină, între cele 7 Taine, ca oamenii să nu 
îngăduie şerpăria fărădelegilor. 

Iubirea desfrânării îi face pe oameni groși 
la minte şi la obraz şi nu înţeleg cinstea. De 
aceea, mugurii căsătoriei lor, copiii, îi dau pe 
părinți cu capul de toţi pereții şi prin purtările 
lor rele le azvârle cu copite în obraz, iar la 

rândul lor îndoit vor lua şi ei de la copiii lor. 

Lămurit că lucrurile nu stau bine! 

Nu fără înţeles „a fost chemat şi lisus la 
nuntă, cu ucenicii săi” (loan 2, 2), ci ca să 
pricepem că la nuntă se face prima minune 
dumnezeiască, spre bine. Numai prin tocmirea 
căsătoriei după Hristos, care este mintea 
desăvârşit stăpână pe patimi, se pot scoate 
înclinările rele din fire şi să nu mai fie date 
moştenire (sporită) din neam în neam şi să 
chinuiască pe oameni. 

Iar viața curată a căsătoriei, după cinstea 
ei de Taină, este aceasta: 

1. Binecuvântată este numai rodirea de copii. 
lar tot ce-i. în afară de rostul acesta, în 
privinţa trupească, este desfrânare şi păcat 
ŞI să nu se mai facă; 

2. Vremi îngăduite pentru chemarea copiilor 
sunt numai zilele între posturi, însă numai 
dacă soţii amândoi sunt învoiți la rostul 
rodirii de copii; 

3. Vremi oprite sunt acestea: 

a) Cele patru posturi mari; 

b) 


d) 
e) 


g) 


Cele trei zile de post pe săptămână 
(miercuri Şi vineri, iar luni numai 
dacă este voinţă); 

Sărbătorile şi zilele asupra 
sărbătorilor [inclusiv duminica — 
ziua Domnului şi sâmbăta |; 
Vremea necurăţiei; 

Vremea de slăbiciune sau de boală 
a unuia din soţi; 

Vremile de tulburări şi războaie precum 
ŞI oarecare vreme după acestea, pentru 
cei ce au luat parte la ele; 

Vremea oprită cu mare asprime este 
toată vremea sarcinii, precum şi 
vremea alăptării. 


4. Cei ce se dovedesc neroditori, să se înțeleagă 
la petrecerea frățească, evitând păcatul; 

5, De la încetarea semnelor femeii, încetează 
şi datoria căsătoriei, a chemării de copii. 

6. Urmând aşa, nu se mai întâmplă: 


a) 


Crime de avort; 


b)  Blestemăţia fereliu; 


c) 

Fărădelegea desfrânării; 


d)  Şialtespurcăciuni. 
lată cu ce rânduială să fie soţii de un înţeles. 
De ce aşa? 
Lămuriri: 

O căsătorie creştină nu e cu putinţă decât 
între creştini convinşi. Necredincioşii în 
Dumnezeu nu pot avea parte de Taina lui 
Dumnezeu, în care nu cred. Până când cineva 
e în afara credinţei dreptmăritoare, tot ce face 
e păcat şi păcatul îi este lege. Cu necredincioşii 
nu e cu putință viaţa curată. Prin răbdarea 
chinuirii de la ei, pot fi biruiţi de Dumnezeu 
şi înviaţi din moartea în care trăiesc. Căci câtă 
vreme sunt numai trup, sunt printre morți şi 
când află despre Dumnezeu şi suflet, învie din 
morți Şi încep pocăinţa. 

Ajutaţi-le, răbdând toate de la ei, dar 
împotrivindu-vă păcatului, chiar dacă ar fi 
aceasta o mucenicie neîntreruptă. “Femeia să 
se teamă de bărbat” când Hristos este capul 
bărbatului: (Efes. 5, 22-24; 1Cor. 11, 3), dar 
când capul lui e păcatul şi “Dumnezeul lui e 
stomacul” n-are ce sfat de mântuire lua de la 

dânsul. Fără Hristos este mort, iar sfatul morților 

duce la moarte; acolo să nu mergeţi. De morți să 

n-aveţi frică. De cei ce nu se tem de Dumnezeu, 

nici vouă să nu vă fie teamă. Toată teama să fie 

de păcat, căci pe aceasta au avut-o şi sfinții. 
De aceea sunt opriţi de la căsătorie: 

a) Nebunii, îndrăciţii, băutorii, slabii de minte 
ŞI cei cu boli lumesti; 

b)Rudenuile de sânge până la gradul 8 (verii 
de gradul 4 îi îngăduie pravila bisericească, 
însă am văzut şi la depărtarea aceasta, copii 
însemnați de păcatul amestecării de sânge şi 
cu sănătatea zdruncinată pentru totdeauna); 

c) Cei prea deosebiți de vârstă. Depărtarea cea 
mai mare ce poate fi îngăduită este de 7 
ani (maxim 10). Ce trece peste aceştia 
dovedeşte patima desfrânării, care se 
răzbună. Văduvii să ia văduve. 

d) Vârsta îngăduită pentru fete, de la 18 la 20 
de ani, iar pentru băieți spre 25 de ani, adică 
la o vârstă la care să priceapă pe ce cale 
merg şi cum trebuie să meargă. Şi încă ceva: 
trebuie să se aştepte o vârstă mai mărişoară, 

ca să se vadă, pe cât e cu putinţă, toate 
înclinațiile din cei doi tineri, care numai cu 
vârsta se arată. Altfel, se mai întâmplă că 
înainte de căsătorie au o purtare, iar după 
căsătorie, după oarecare vreme, au alte 
purtări pentru care bucuros ai fi căutat 
tovărăşia vieţii în altă parte. 

e) Căsătoriile făcute după sfatul sau sila 
părinților, care socotesc averea — patima 
lăcomiei — n-au dus la capăt bun; averea 
toată s-a împrăştiat. 

f) Cercetaţi ce purtări au avut părinţii, cei 4 
bunici, căci aşchia nu sare departe de butuc. 

9) Nu începeţi căsătoria cu păcatul, că siliți 
Taina lui Dumnezeu şi-L veţi avea 
împotrivă. Până la Cununia Bisericească, 
toţi sunt datori a avea fecioria nestricată, şi 
fete şi băieți. Celui ce crede în Dumnezeu 
ŞI ține posturile şi are duhovnic, îi este cu 
putință. Celuilalt, nu i-a fost cu putință întâi, 
nu-i va fi nici pe urmă. De aceea, cei ce 
robesc la patimi, trebuie să dovedească întâi 
îndreptarea din toate patimile şi să ajungă la 

credinţa lucrătoare, apoi să întemeieze căsătorii, 
căci altfel numai înmulţesc răul în oameni, 
osândind şi pe alţii împreună cu el. 


| Binecuvântată este numai rodirea de copii 
(pct.l de mai sus)] 


Înainte de Hristos, Tobit a zis cuvântul: 
“Doamne, iau pe această soră a mea, nu 
pentru împlinirea poftelor mele, ci o fac cu 
inimă curată” o iau într-adevăr ca femeie 
(Tobit 8, 7). Cine în vremea noastră mai crede 
aşa. Căsătoria este numai aprindere de trupuri, 
iar unde este numai atâta, vine ura şi face vrajbă. 

Nunta este mai mult decât aceasta, este 
chip al unirii sufletului cu Dumnezeu. De 
aceea, numai când cei doi soți sunt uniţi cu 
sufletul în Dumnezeu, dăinuieşte şi unirea cea 
trupească şi aduce roade după Dumnezeu: 
copii curaţi şi trăgători spre El. 
|_Vremi oprite chemării copiilor la viaţă 
(pct. 2-3 de mai sus)] 


E oprită vremea posturilor şi a 
sărbătorilor. Intâi e sufletul şi Dumnezeu şi 
apoi trupul. Când poartă omul grijă de suflet, 

iese din pofta trupească, o stinge chiar, ca să 
poată primi Sfânta Împărtăşanie - mâncarea 
sufletului şi de care trebuie să se apropie tot 
creştinul, măcar de patru ori pe an. Postul e 
rânduit tocmai spre stingerea poftelor trupului. 
Câtă vreme omul nu iese din poftă, nu se poate 
apropia de Dumnezeu. Copiii chemaţi în 
sărbători şi posturi, toţi poartă în ei păcatul 
părintesc. Aşa cum părinții n-au ţinut seamă 
de ziua Domnului, aşa nici copiii nu vor ține 
seama de voia Domnului şi de sfatul părinților. 

E oprită vremea necurăţiei. În lege, cei 
ce călcau rânduiala aceasta erau omorâţi cu 
pietre, pentru că pruncul ce se zămislea în 
necurăţenie, la evrei, avea înclinări spre lepră, 
fiind o ţară caldă, iar la noi va avea orice altă 
înclinare spre putrezirea de viu. 

E oprită vremea de tulburări, războaie, 
pentru cei ce iau parte la ele, fiindcă în acestea 
li se zdruncină nervii şi au pornire spre vărsare 
de sânge. Apoi, mai e ştiut că pruncul ce se 
naşte, se alătură părintelui slab, ca să ţină 
cumpăna; se înţelege astfel, de ce în rândul 

de copii ce se nasc după războaie, sunt mai mulți 
băieți şi moştenesc apucăturile războinice ale 
taților şi zdruncinarea lor nervoasă, din vremea 
când au fost chemați la viață; se mai înţelege de 
asemenea şi de ce copiii aceştia vor face revoluții 
şi vor sfârşi cam prost, ca unii ce vor fi mereu în 
război cu ceilalți oameni. Mai aşteaptă puțin, până 
ce se mai liniştesc nervii şi nu mai ai vise 
tulburătoare, cu spaimă de război. În starea 
aceasta nu poţi chema decât un băiat, care, şi 
din graba ta, poate apuca calea puşcărie. 

De ce este oprită toată vremea sarcinii? 
O dată, pentru că nu mai are rost [copilul nu 
mai trebuie chemat la viaţă căci el este este 
deja în pântece! ], apoi, pentru că toate simțirile 
celor doi părinţi, mai ales ale mamei, prin care 
trece în vremea aceea, se întipăresc cu 
deosebire în mugurele ce s-a plămădit. Deci, 
iată o mare cheie a lucrurilor: precum au fost 
purtările şi toate simţămintele mamei, în 
vremea celor nouă luni, aşa va fi şi moştenirea 
copilului ce se va naşte, pe toată viaţa sa. Dacă 
părinţii i-au tulburat tocmirea cu fărădelegea 

desfrânării, aceasta se va întipări într-însul cu tărie 
mare. lar când se va naşte, până nu ajunge să 
priceapă, se va juca cu sora de-a mirele şi 
mireasa, şi încă de la 7 ani. Mai târziu, va 
cerca la dobitoace, sau se va deda la curvie cu 
mâna, pe urmă curvie în regulă, patimi care îi 
vor omori milioane de celule nervoase. ŞI de 
nu se va întâlni cu cineva care să-i cunoască 
boala, pe la vârsta căsătoriei va ajunge în 
doaga nebuniei. Despre sporul la carte nici 
nu mai vorbesc; patima aceasta le tâmpeşte 
mintea, căci începe să se poată face pe la 14 
ani, iar dacă nu i se dă de leac, nu lasă pe om 
să ajungă nicidecum la 70 de ani. Toate 
patimile slăbesc puterea de împotrivire a 
sufletului, pustiind şi trup şi suflet şi pierzându- 
le pe amândouă pentru totdeauna. Cei ce 
pătimesc de aceasta, întâi să se tămăduiască, 
apoi să se căsătorească. 

Doctorii dau sfatul căsătoriei numaidecât, 
fără să socotească roada bolnavă ce vor chema- 
o pe lume să se chinuiască, dacă aduc vreo roadă. 

Prin urmare, înclinările ce le-au avut 

părinții în timpul sarcinii, acelea vor fi 
conducătoare în toată viaţa copilului ce se va 
naşte. Acum e vremea cea mai scumpă de a 
îngriji de purtările viitoare ale copilului, căci 
acum poți semăna într-înşii înclinările unui 
sfânt sau apucăturile unui tâlhar. Să se roage 
părinţii în vremea aceasta, să se împărtăşească 
cu Sfintele Taine, să petreacă cu dragoste de 
Dumnezeu; aşa va fi şi în viaţa copilului ce 
sa va naşte şi nu veţi avea bătaie de cap cu el, 
că nu crede, că nu ascultă şi umblă după rele. 
Întors — ştiţi cum e. 

Dar şi vremea alăptării trebuie ținută 
curată, că încă e legat de mamă şi de purtările 
ei. Apoi, nu poate rodi copil nou, pentru că 
nu-şi poate împărți sângele în 3 părți şi toate 
să meargă bine; o parte cu laptele, alta pentru 
sine şi a 3—a pentru cel de pe cale. Dacă sunt 
mai deşi decât îngăduie firea rânduiala 
aceasta, toți sunt slabi şi nu-s de trai. Dar aici 
se mai înțelege ceva: că pe măsură ce s-a întărit 
desfrânarea în mădularele oamenilor, a scăzut 
şi puterea lor de apărare împotriva bolilor de 

tot felul, iar căzând în acestea, foarte greu se 
tămăduiesc, deşi mijloacele de vindecare sunt 
din ce în ce mai bune. Orice desfrânare este o 
putrezire înceată (ca gunoiul care arde) ce 
scurtează zilele oamenilor. 

Luaţi aminte, că pentru osteneala 
părinților, după voia lui Dumnezeu, se 
milostiveşte spre copii şi-i binecuvintează cu 
daruri, precum însuşi a zis: “până la al miilea 
neam” pentru cei ce-L iubesc pe El. 


[| Părinţi neroditori (pct. 4-5 de mai sus) ] 


Întrebaţi medicul înainte de căsătorie, 
cum staţi [dacă sunteţi roditori]. Cei ce n-aţi 
făcut-o înainte de căsătorie, întrebaţi-l acum 
ce se mai poate face (drege). Se poate întâmpla 
ca amândoi soţii să fie roditori şi totuşi roade 
nu aduc. Ce să fie? Pe unul din soţi, cu 
deosebire pe bărbat, l-au ajuns faptele lui din 
tinereţe: era curvar, onaninst sau în alt chip 
pătimaş şi mult făcând fărădelegile acelea, 1- 
a slăbit frâna şi repede îl trece firea, înainte 
de clipa când femeia ar fi fost pregătită să-i 

primească sămânţa. Femeia nu are aşadar nici o 
descărcare, bărbatul nu o mulţumeşte, i se face 
scârbă de el, iar dacă se duce la doctori, aceştia 
cunoscând şi ei pricina, că n-au potrivit timpurile, 
dau sfaturi păcătoase, de a cerca cu altul şi iată 
stricându-se o căsătorie. Și de unde începătura 
la toate acestea? Din păcatele tinereţii, pe care 
atotputernicia şi rânduiala firii le-a întors, să ți le 
duci în spate. Tinereţea serăzbună, dacă n-a fost 
bună. lată de ce trebuie fecioria nestricată să o 
aibă şi feciorii [nu numai fecioarele]. 

Faceţi bine şi ţineţi posturile, osteniți-vă 
trupul să nu zburde şi nu uitaţi că este 
Dumnezeu care ajută pe tot omul ce zice: 
“Doamne ajută!”. Întăriţi-vă cu Sfânta 
Împărtășanie şi nu se poate să nu se poată. Iar 
dacă n-aţi făcut aceasta şi ați ajuns aici 
|neroditori], plecaţi-vă puterii mai mari şi 
petreceţi pentru suflet. Căci, tot ce se 
dovedeşte fără rost pentru Dumnezeu, tulbură 
conştiinţa şi ea mărturiseşte că-i păcat. Ajunşi 
aici, să ţinem partea conştiinţei [glasul lui 


Dumnezeu din om], ca să fim pe placul lui 
Dumnezeu şi să dobândim iertare. 

Un sfat: e bine să vă doriți copii de la 
început, din tinereţe, până ce nu v-aţi hodorogit 
de grijile vieţii şi de atâtea păcate, căci [copii 
din tinereţea părinților] sunt mai ageri şi de mai 
bună nădejde de viaţă; copiii de la bătrâneţea 
părinților sunt mai stinşi, parcă le lipseşte vlaga 
din ei şi duc o viață chinuită, pentru că au 
moştenit o zestre slăbită. Căci, dacă viaţa ta 
este o cheltuire neîndrumată şi dacă mai eşti şi 
cu greşeli, le dai povară copiilor. Totuşi, se 
poate ajunge până la 12 copii fără cusur, cărora 
le va veni vremea să fie o datorie, prin 
greutățile şi osteneala de a-i creşte. 


| Urmând sfaturile de mai sus, nu ajungeti 
la necazurile de mai jos (pct. 6 de mai sus) ] 


a) Crima de avort este mai mare decât 
crima simplă, pentru că se face împotriva unui 
copil fără apărare. De aceea, cere cap de mamă 
Şi de tată. Sângele lor strigă la cer „„Răzbunare” 
ŞI puţini sunt cei ce scapă de ea. Nenorocirile 
între oameni, războaiele, au şi rolul acesta, 
de a face dreptate acolo unde nu s-a făcut 
pocăință. “Să nu spurcați pământul pe care 
aveți să trăiţi; că sângele spurcă pământul şi 
pământul nu se poate curăţi de sângele vărsat, 
altminteri decât cu sângele celui ce l-a 
vărsat”. (Numeri 35, 33). 

b) Blestemăția ferelii de zămislire, iată 
unde poate duce: la îmbolnăvirea nervilor 
interni ai soției, care răspund cu un capăt în 
şale, încât soţia (femeia) nu mai poate ridica 
de jos nici un braţ de lemne şi nu mai poate 
merge. Vin şi durerile de stomac şi rărunchi 
ŞI acestea uşurează căpătarea diferitelor boli 
care greu se mai vindecă, printre care şi „poala 
albă” [leucoreea]. Iar a treia supărare este că 

strică rânduiala dinăuntrul femeii, care ajunge 
desăvârşit neroditoare. Aşa se răzbună firea 
pentru fapta aceasta. De aceea nu trebuie să 
îndrăznească fetele a gândi la căsătorie înainte 
de vârsta de 18 — 20 de ani, când să fie în stare 
a naşte copii. Sfatul greşit al părinților de a se 
căsători cât mai repede, cu soți prea deosebiți 
ca vârstă, îi face pe aceştia să se ferească de 
sarcină, neștiind urmările, care sunt cu mult 
mai multe decât înşirai aici. Aşa se întâmplă 
că neamul celui fără de sfat se stinge. 

c) Nu apăraţi desfrânarea, că nu are nici 
o apărare. Ea nu întreține, ci (mai curând sau 
mai târziu) macină dragostea între soți şi duce 
la ură, ca orice păcat. 

Alte lucruri de ştiut: Văd oamenii 
chinuindu-se, dar mai: ales copiii, între a crede 
în Dumnezeu şi a nu crede. Lupta lor între 
bine şi rău, de multe ori, e aşa de mare, încât 
se tem să nu-şi piardă mintea. lar ei încă sunt 
copii. De unde vin chinurile acestea? De la 
părinţii şi bunicii care sunt într-însul. Se aflau 
între dânşii unii care credeau în Dumnezeu şi 

alţii care credeau în cel rău. Se moşteneşte atât 
înclinarea de a crede în Dumnezeu cât şi înclinarea 
dea nu crede. Tot ce este sănătos în părinți înclină 
spre Dumnezeu, iar tot ce-i păcătos sau bolnav 
înclină spre începătorul răutății; iar în copil se bat 
cap în cap aceste înclinări potrivnice. Dacă nu 
este cineva ca să-l ajute în vremea lui de 
cumpănă, se poate întâmpla să fie biruită partea 
cea bună de către cea rea, căci mai întotdeauna 
imboldurile din afară aşa „ajută”; dacă însă are 
parte de un sfat la vremea chinuirii sale, îşi mai 
vede binele, [partea bună]. Cunoaşte deci, că 
firea părintelui necredincios, cât a moştenit-o, 
trebuie să o biruie, lipindu-se de Dumnezeu, care 
nu are de lepădat pe nimeni. Unii ca aceştia 
trebuie să călătorească în viaţă cu foarte mare 
grijă şi să nu cadă de la poruncă, la desfrânare, 
că se pot stârni la bătrânețe gânduri împotriva lui 
- Dumnezeu, chiar în vremea rugăciunii şi gata-gata 
să dea în deznădejde de mântuire. Mântuirea se 
află răbdând însă toată supărarea aceasta. lată 
de ce nu e bine nicidecum să-ți dai copilul în casa 
necredinciosului, că e chinuire şi pentru el şi 

pentru urmașii lui, din neam în neam. 
% 

Erau multe şi mari pricinile pentru care 
trebuia un leac puternic ca acesta. lată-l, dat la 
îndemâna tuturor - unora spre bucurie mare, 
altora spre supărare mare. „Cei ce au păzit cu 
sfințenie pravila cea sfântă, sfinţise-vor şi cei ce 
au învăţal-o, vor şti ce să răspundă” (Înţ. 6, 10). 

Pentru necredincioşi, după sfatul 
Părinților, n-am nici un cuvânt, iar pe 
desfrânați îi va judeca Dumnezeu. 

Păstorul îşi păzeşte oile..., iar lupii îi 
găsesc vină... nimic nou. 

Chemăm însă din nou pe lisus la nuntă..., 
căci cei ce se pogoară în lumea aceasta, [copiii], 
vin în vremea noastră peste măsură de răniți şi 
urmările cele mai grele abia de acum vin. 
Doamne, ajută-ne să facem voia Ta! Amin. 

Sfaturi și îndemnuri ale 
părintelui Arsenie 


Căsătoria şi copiii 

- Căsătoria e sacul cu păcate, mărită-te şi ia-l în 
spate. 

- Căsătoria a doua, de obicei, este mai rea ca 
prima. 

- Dacă nu alăptaţi copii, veţi alăpta cancer!... 
Decât cancer mai bine copii. lobagii aveau câte 
16 copii. Şi erau slugi! 

- Copiii nefăcuţi strică pe cei făcuți. 

- Nu creşteți câini, creşteți copii. Nu vreţi copii? 
Trăiți ca fraţii. 

- Decât fuga de riscurile eredității şi decât feririle 
de a avea copii, mai bine moartea la datorie. 

- Căsătoria-i pentru mântuire şi prunci, nu pentru 
plăceri şi desfrânare. 

- Pantalonii la femei - mult mai grav ca lipsa de 
basma la rugăciune. 

- Dacă nu poţi vorbi cu copiii despre Dumnezeu, 
vorbeşte cu Dumnezeu despre ei. 

- Cine face curte nu face carte. 

Păcatele — plăceri pierzătoare de suflet 

- Diavolul prezintă patimile din om ca plăcute şi 
uşoare. 

- Trupului de noi nu-i pasă dacă ne bagă în focul 
iadului. De aceea ar trebui ca nici nouă să nu ne 
pese de poftele lui, ci să le mai ucidem cu postul. 
- Toţi cei ce umblă după plăceri, de orice fel, nu 
vor scăpa de primejdii, căci sub orice plăcere e 
încolăcit un şarpe. 

- Paralizia loveşte de obicei pe cei nesătui de avere 
şi poate fi moştenită. 

- Mântuirea se lucrează numai pe ruinele 
egoismului. 

- Atâta vreme cât ţinem păcatele nemărturisite, 
ascunse cu voia, atâta vreme atârnă pedeapsa lor 
asupra noastră, ca o sabie ce stă să cadă peste viaţa 
noastră. De îndată însă ce mărturisim păcatele şi 
vinovăția, primejdia morţii o înlătură Dumnezeu de 
deasupra noastră. 


Faptele credinţei 

- Credinţa este o asceză a rațiunii. 

- Cea mai lungă cale este calea care duce de la 
urechi la inimă. 

- Mai mare este omul în genunchi, decât în picioare. 
- Mai multă rugăciune către Sfântul Înger Păzitor. 
- Cât asculţi de Dumnezeu, atât ascultă şi 
Dumnezeu de tine. 

- Să nu vorbeşti niciodată despre proiectele tale, 
căci cel rău ştie doar ce vorbeşti nu şi ce gândeşti 
şi ți le nimiceşte. 

- Cel cu un talant, din Sfânta Evanghelie, are 
numai botezul şi talantul lui i se va da celor fără 
botez, dar cu fapte. 


Sectele. Ecumenismul 

- Sectarii au provocat o libertate catehetică care- 
i duce la erezie... Nu da cu bâta în viespile sectare. 
- Se vorbeste de unirea Bisericilor, deci de ajungere 
la sobornicitate. La sobornicitatea Bisericii ajung 
cei ce renunţă la confesionalitate... Tendința Papei 
de a atrage în acelaşi staul pe toți creştinii nu se va 
realiza niciodată. Papa nu va ajunge niciodată la o 
turmă şi un Păstor în staulul Romei, deoarece 
Biserica are un singur Păstor: lisus Hristos. 

- Numai sila unei prigoane peste tot pământul 
împotriva creştinilor îi va hotări să lase la o 
parte orice vrajbă confesională şi să fie una, 

cum au fost la început. Nu vor scăpa de sub 
tăvălugul urgiilor istoriei până nu vor veni şi 
la mintea aceea să asculte şi să împlinească, 
măcar la sfârşit, rugămintea cea mai de pe 
urmă a Mântuitorului în lume. Poate că în 
vremile acelea abia vor mai fi creştini, dar 
oricâți vor rămâne, aceia trebuie să treacă 
peste ceea ce ar fi foarte bine să treacă 
creştinătatea vremii noastre şi să fie una. 
Primejdia comună s-a arătat în lume, unirea 
creştinătăţii întârzie Doamne, până când? 


Vin necazurile! 

- Vine timpul, şi e foarte aproape, când toți preoţii 
vor repara bisericile, iar alţii vor construi altele 
noi, dar nelucrând ei la sufletul omului, vor 
rămâne bisericile goale, cucuvelele vor cânta într- 
însele. Roadele slăbirii în dreapta credinţă a 
teologilor în facultăți şi seminarii vor fi preoții, 
care vor fi şi mai slabi ca învățătorii lor; mai ales 
în Transilvania ortodoxia aproape că va dispare, 
ultima redută va fi Sibiul, dar va cădea şi acesta. 
Dumnezeu nu forţează mântuirea nimănui. Cine 
are minte să ia aminte. 

- „Nu este stăpânire fără numai de la Dumnezeu” 
(Rom. 13, 1). Deci primim divinul stăpânirii, dar 
refuzăm păcatul ei... Să fiți deci pregătiţi să puneţi 
capul pe butuc dacă credinţa o va cere. 

- Unei stăpâniri de stat (sau şef), care nu se supune 
lui Dumnezeu, nici Sfânta Biserică (ŞI slujitorii 
ei) nu trebuie să i se supună. 

- Din toate timpurile se ştie că, atunci când 
puternicii vremii ridicau mâna asupra slujitorilor 
lui Dumnezeu, n-a mai dăinuit puterea lor. 

- Ungurii vor mai mult decât Ardealul. 

- Vorveni necazuri mai mari decât Munţii Făgăraşului 
- Într-o noapte, către ziuă, ne vor ocupa 3 ţări: 
Ungaria, Bulgaria şi Rusia... Şi pe cei ce ne vor 
ocupa va veni ploaie de foc! 

- Munţii Făgăraşului şi dealurile Prislopului vă vor 
acoperi pe voi. 

- Rugăciunile şi jertfa Sfinţilor Brâncoveni: m-a 
adus pe mine pentru țara aceasta a noastră. 


Vine sfârşitul! 

- Precum Taina Pocăinţei e un dar al cerului, sub 
chip smerit, pentru mântuirea fiecărui suflet în 
parte, aşa Sfânta Liturghie, marea taină, ascunsă 
iarăşi sub chip smerit, mântuieşte lumea sau o 
fereşte de urgiile lui Antihrist. lată de ce, toată 

lumea ar trebui să vie la Sfânta Liturghie, că pentru 
dăinuirea lumii e darul acesta pe pământ. 

- Sfânta Liturghie mai ţine lumea. 

- Când fărădelegile vor încleşta mintea şi inima 
oamenilor şi-i vor sălbătici aşa de tare, încât vor 
zice că nu le mai trebuie Dumnezeu şi Biserică şi 
preoţi, încât va fi sălbăticirea şi nebunia urii (Lc. 
6, 11) peste tot pământul, atunci vine sfârşitul. 

- Nu suntem din maimuţă, dar mergem cu paşi 
repezi spre ea. 

- Pentru o alunecare a omului de la nume la 
număr, au să dea seama toţi înzestraţii lui 
Dumnezeu, cei cu daruri, cu răspunderi, cu măriri, 
cu puteri şi cu tot felul de haruri. Regele David, 
înzestrat deodată cu darul stăpânirii şi cu darul 
proorociei, a căpătat o straşnică pedeapsă, numai 
fiindcă a îndrăznit să numere poporul (II Regi 24). 
Darul proorociei i s-a luat o vreme, iar din popor i- 
au murit 70.000 de oameni — şi doar el greşise, nu 
poporul (II Regi 24,17). Deci, înaintestătătorii şi 
deținătorii puterii au să dea seama, chiar de venirea 
săbiei după dreptate. 

- Neamurile au un destin ascuns în Dumnezeu. Când 
îşi urmează destinul, au apărarea lui Dumnezeu. 
Când şi-l trădează, să se gătească de pedeapsă. 

- El e „acela” care va veni în numele său — nu al 
lui Dumnezeu — evreu de neam, care va tirăni sub 
ascultarea sa tot pământul. Căci „acela” va primi 
să fie împărat peste strălucirea tuturor împărăţiilor 
pământului (Mt. 4, 8-9)... Cel rău vrea să ocupe 
scaunul lui Dumnezeu. 
- În ordinea chemării la pocăință, Dumnezeu te 
cheamă mai întâi prin glasul conştiinţei; dacă nu 
asculți îţi rânduie după aceea glasul preoților; 
dacă nu asculţi nici de această chemare îți dă 
necazuri, boli, suferinţe - le îngăduie. Dacă nici 
acestea nu te duc la pocăință, îţi grăieşte 
Dumnezeu cu funul. Unii, e drept, se fac mai 
credincioşi, după ce au fost pe front. Alţii nu vor 
crede nici când Dumnezeu le grăieşte cu tunul. 
De glasul domol al preoţilor n-au vrut să asculte, 
de glasul aspru al tunului la fel, atunci le 
rânduieşte Dumnezeu chemarea a cincea, care este 
anarhia... unde nu mai este temere de Dumnezeu, 
ci prigonire. Şi cine trece dreptcredincios prin 
această încercare este mântuit. Căci în acele zile 
sau eşti cu ei sau cu Dumnezeu. 

Aceasta este vremea strâmtorării celei 
mari. Aşa merg lucrurile în afară, dacă nu-şi dau 
seama să se îndrepte înăuntru. Apocalipsa e cea 

mai citită carte în vreme de strâmtorare. 

% 
- Fraţilor, ascultați de Biserică, fiindcă cei ce 
ascultă de preoţii ei, aşa cum sunt, de Dumnezeu 
ascultă. 
- Nu va putea avea omul pace pe pământ de nu va 
avea pace cu Dumnezeu! (I Tesalonicieni 5, 3; Luca 
21, 55; Isaia 139, 11). Aşadar în numele lui Hristos 
vă rugăm ca şi cum Dumnezeu v-ar ruga prin noi: 
împăcaţi-vă cu Dumnezeu (Il Corinteni 5, 20). 


Cele 3 cruci 
[ N. edit.: Părintele Arsenie a scris într-o predică 
(“Ziua Crucii”): 

“Sfântul Marcu ne spune despre crucea 
încercărilor, că pentru trei pricini vin asupra 
noastră: l.Ca pedeapsă pentru păcatele 
săvârşite, 2. Pentru ferirea de cele ce altfel le- 
am face; 3.Pentru întărirea virtuţii; ... virtutea 
necercată în necazuri nu este întărită”. 

lar din scrierile, cuvintele şi viața Părintelui 
Arsenie deducem că în viața pământească omul 
are trei cruci de purtat: 

1. Crucea de prevenire (ferire), prin care 
Dumnezeu ne ţine departe de ispite şi păcate 
2. Crucea de îndreptare (ispăşire, pedeapsă), 
prin care plătim pentru păcatele făcute sau 
moştenite; 
3. Crucea de întărire (jertfă), prin care ne 
dăruim aproapelui, prin care trăim şi chiar murim 
pentru aproapele. Aceasta e crucea creştinului. 
Numai cine iubeşte pe aproapele este creştin 
adevărat (1n.13, 35). lar a ne jertfi pentru 
aproapele înseamnă a ne înmulţi talanţii pe care 
ni i-a dat Dumnezeu „spre folosul tuturor” (1Pt.4, 
10), talanţii destinului. Cine-şi îngroapă talanţii 
în pământul inimii (în sub-conştient), în 
întunericul egoismului (al lenei, indiferenţei şi 
uitării), nu ajunge la crucea de jertfă, ci din con- 
tra, tâlhăresc viaţa aproapelui precum cei doi 
tâlhari răstigniţi în stânga şi în dreapta lui lisus. 
Observăm că aceste trei cruci sunt asemenea 
unui tratament pe care Dumnezeu ni-l 
administrează pentru a ne lecui de bolile sufleteşti 
şi care are trei trepte: prevenirea apariţei bolii, 
îndreptarea (însănătoşirea) şi întărirea sufletului]. 

Rugăciune de dimineaţă 
scrisă de Părintele Arsenie 


Doamne lisuse Hristoase, ajută-mă ca 
astăzi toată ziua să mă lepăd de mine însumi, 
că cine ştie din ce nimicuri mare vrajbă am să 
fac şi astfel, ținând la mine, să Te pierd pe Tine. 

Doamne lisuse Hristoase, ajută-mi ca 
rugăciunea Preasfântului Tău nume să-mi 
lucreze în minte mai mult decât fulgerul pe 
cer, că nici umbra gândurilor rele să nu mă 
întunece, căci iată păcătuiesc în tot ceasul. 

Doamne, Cela ce vii în taină între 
oameni, ai milă de noi, că umblăm 
împiedicându-ne prin întuneric. Patimile au 
pus tină pe ochii minții, uitarea s-a întărit în 
noi ca un zid, împietrind în noi inimile noastre 
şi toate împreună au făcut temnita în care Te 
ținem bolnav, flămând şi fără haină, aşa 
risipind în deşert zilele noastre, umbriţi şi 
dosădiți până la pământ. 

Doamne, Cel ce vii între oameni în taină, 
ai milă de noi şi pune foc temniţei, aprinde 
dragostea în inimile noastre, arde spinii 
patimilor noastre şi fă lumină sufletelor noastre. 

Doamne, Cela ce vii în taină între oameni, 
al milă de noi, vino şi Te sălăşluieşte întru 
noi, împreună cu Tatăl şi cu Duhul Tău cel 
Sfânt. Căci Duhul Sfânt se roagă pentru noi cu 
suspine negrăite, când graiul şi mintea rămân 
neputincioase. 

Doamne, Cel ce vii în taină, ai milă de noi, 
căci nu ne dăm seama cât suntem de nedesăvârşiți 
şi cât eşti de aproape de sufletele noastre şi 
cât ne depărtăm noi prin păcatele noastre. 

Ci luminează luminatTa peste noi, ca să 
vedem lumină prin ochiu Tăi, să trăim în veci 
prin viaţa Ta. 

Lumina şi Bucuria noastră, slavă Ţie! Amin. 


(rugăciune primită de la Gheorghe Moraru şi Maica 
Eftimia Ciungan, mănăstirea Hurezu) 


«Erau multe şi mari pricinile 
pentru care trebuia un leac 
puternic ca acesta. lată-l 
dat la îndemâna tuturor - ap [> 
unora spre bucurie mare, altora 
spre supărare mare. ” Cei ce au 
păzit cu sfintenie pravila cea 
sfântă, sfinţise-vor şi cei ce au 
învăţat-o, vor şti ce să răspundă. > 

( Înţ. 6, 10) 


Părintele Arsenie Boca 

